ai4bharat/Pralekha huggingface dataset:
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଖାଇବା ତେଲ କିଣିବାକୁ ଖାଉଟିଙ୍କୁ ଏବେ କମ୍ ଅର୍ଥ ଖର୍ଚ୍ଚ କରିବାକୁ ପଡିବ
ରିଫାଇନ୍ଡ ସୋୟାବିନ ଓ ସୂର୍ଯ୍ୟମୁଖୀ ତେଲ ଉପରୁ ମୌଳିକ ଆମଦାନୀ ଶୁଳ୍କ ୫% କମିଲା
ଆଜିଠାରୁ ରିଫାଇନ ହୋଇଥିବା ସୋୟାବିନ ଓ ସୂର୍ଯ୍ୟମୁଖୀ ତେଲ ଉପରୁ ମୌଳିକ ଆମଦାନୀ ଶୁଳ୍କ ୧୭.୫%ରୁ ୧୨. ୫ ଶତାଂଶକୁ ହ୍ରାସ ପାଇଲା
ଘରୋଇ ବଜାରରେ ଖାଇବା ତେଲର ମୂଲ୍ୟ ହ୍ରାସ କରିବାକୁ ସରକାରଙ୍କ ପକ୍ଷରୁ ଏଭଳି ପଦକ୍ଷେପ ଗ୍ରହଣ କରାଯାଇଛି
ଦେଶର ଖାଉଟିମାନଙ୍କୁ ସୁଲଭ ମୂଲ୍ୟରେ ଖାଇବା ତେଲ ଯୋଗାଇ ଦେବାକୁ ସରକାର ତେଲ ଉପରୁ ମୌଳିକ ଆମଦାନୀ ଶୁଳ୍କ ହ୍ରାସ କରିଛନ୍ତି । ଏହି ମର୍ମରେ କେନ୍ଦ୍ର ଖାଦ୍ୟ ଓ ସାଧାରଣ ବଣ୍ଟନ ବିଭାଗ ପକ୍ଷରୁ ଏକ ବିଜ୍ଞପ୍ତି  ୨୦୨୩ ଜୁନ ୧୪ତାରିଖରେ ପ୍ରକାଶ ପାଇଛି । ଏହି ବିଜ୍ଞପ୍ତି ଅନୁସାରେ ରିଫାଇନ୍ ହୋଇଥିବା ସୋୟାବିନ୍ ତେଲ  ଓ ରିଫାଇନ ହୋଇଥିବା ସୂର୍ଯ୍ୟମୁଖୀ ତେଲ ଉପରୁ ମୌଳିକ ଆମଦାନୀ ଶୁଳ୍କକୁ ୧୭.୫% ଶତାଂଶରୁ ୧୨. ୫ ଶତାଂଶକୁ ହ୍ରାସ କରାଯାଇଛି । ଏହି ଆଦେଶ ତତ୍କାଳ ଅର୍ଥାତ୍ ଆଜିଠାରୁ ଲାଗୁ ହୋଇଛି । ୨୦୨୪ ମାର୍ଚ୍ଚ ୩୧ ଯାଏ ଏହା ବଳବତ୍ତର ରହିବ ।
ଘରୋଇ ବଜାରରେ ଖାଇବା ତେଲ ମୂଲ୍ୟକୁ ହ୍ରାସ କରିବାକୁ କେନ୍ଦ୍ର ସରକାର ପୂର୍ବରୁ ଯେଉଁ ସବୁ ନିଷ୍ପତ୍ତି ନେଇଥିଲେ ଏହି ଶୁଳ୍କ ହ୍ରାସ ତାହାକୁ ଆହୁରି ସୁଦୃଢ କରିବ । ମୌଳିକ ଆମଦାନୀ ଶୁଳ୍କ ଏପରି ଏକ ଟିକସ ଯାହା ଘରୋଇ ବଜାରରେ ଖାଇବା ତେଲ ମୂଲ୍ୟକୁ ମହଙ୍ଗା କରେ । ଫଳରେ ଖାଉଟିଙ୍କୁ ଅଧିକ ଅର୍ଥ ଦେଇ ଖାଇବା ତେଲ କିଣିବାକୁ ହୋଇଥାଏ । ରିଫାଇନଡ୍ ସୋୟାବିନ୍ ଓ ସୂର୍ଯ୍ୟମୁଖୀ ତେଲର ଆମଦାନୀ ଉପରୁ ମୌଳିକ ଆମଦାନୀ ଶୁଳ୍କ ହ୍ରାସ ହେବା ଫଳରେ ଘରୋଇ ବଜାରରେ ଏହି ଦୁଇ ତେଲର ଖୁଚୁରା ମୂଲ୍ୟ କମିବ। ଏହା ଫଳରେ ଖାଉଟି ଉପକୃତ ହେବେ ।
ସୂଚନାଯୋଗ୍ୟ ଯେ ରିଫାଇନ୍ ହୋଇଥିବା ସୋୟାବିନ ଓ ସୂର୍ଯ୍ୟମୁଖୀ ତେଲ ଉପରୁ ସରକାର ଏହା ପୂର୍ବରୁ ୨୦୨୧ ଅକ୍ଟୋବରରେ ମୌଳିକ ଆମଦାନୀ ଶୁଳ୍କ ୩୨.୫ ଶତାଂଶରୁ ୧୭.୫ ଶତାଂଶକୁ ହ୍ରାସ କରିଥିଲେ । ସେତେବେଳେ ଏହି ଦୁଇ ତେଲର ଆର୍ନ୍ତଜାତିକ ମୂଲ୍ୟ ଅତି ଅଧିକ ଥିବାରୁ ସରକାର ଏହି ନିଷ୍ପତ୍ତି ଗ୍ରହଣ କରିଥିଲେ । ସେତେବେଳେ ଉଚ୍ଚା ମୌଳିକ ଆମଦାନୀ ଶୁଳ୍ପ ଯୋଗୁଁ ଘରେଇ ବଜାରରେ ଏହି ତେଲର ଦାମ ବହୁ ଅଧିକ ଥିଲା ।
ଦେଶରେ ଖାଇବା ତେଲର ମୂଲ୍ୟକୁ ନିୟନ୍ତ୍ରଣରେ ରଖିବା ପାଇଁ କେନ୍ଦ୍ର ଖାଉଟି କଲ୍ୟାଣ, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ ଓ ଏହାର ବିଭାଗ ସବୁ ତୀକ୍ଷ୍ଣ ନଜର ରଖିଛି । ଖାଇବା ତେଲର ମୂଲ୍ୟକୁ ନିୟମିତଭାବେ ଅନୁଧ୍ୟାନ କରାଯାଇ ଆବଶ୍ୟକ ସ୍ଥଳେ ହସ୍ତକ୍ଷେପ ମାଧ୍ୟମରେ ଏହାର ମୂଲ୍ୟକୁ ସ୍ଥିର ରଖିବାକୁ ଉଦ୍ୟମ କରାଯାଉଛି । ଘରୋଇ ବଜାରରେ ଖାଇବା ତେଲର ଅଭାବ ଯେପରି ନ ରହେ ତା’ ଉପରେ ମଧ୍ୟ କେନ୍ଦ୍ର ସରକାର ବିଶେଷ ଧ୍ୟାନ ରଖିଛନ୍ତି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-୧୯ ଅପଡେଟ୍
ଗତ ୨୪ ଘଣ୍ଟା ମଧ୍ୟରେ ଭାରତରେ ୧ ଲକ୍ଷ ନୂଆ କରୋନା ମାମଲା ଆସିଛି, ୬୧ ଦିନ ମଧ୍ୟରେ ଏହା ସର୍ବନିମ୍ନ
ଭାରତରେ ସକ୍ରିୟ କରୋନା ମାମଲା ଆହୁରି ହ୍ରାସ ପାଇ ୧୪,୦୧,୬୦୯ ହୋଇଛି
ଗତ ୨୪ ଘଣ୍ଟା ମଧ୍ୟୟରେ ସକ୍ରିୟ ମାମଲାରେ ୭୬,୧୯୦ ହ୍ରାସ
ଦେଶରେ ଏ ପର୍ଯ୍ୟନ୍ତ ମୋଟ ୨,୭୧,୫୯,୧୮୦ ଜଣ ସୁସ୍ଥ ହୋଇଛନ୍ତି
ଗତ ୨୪ ଘଣ୍ଟା ମଧ୍ୟରେ ୧,୭୪,୩୯୯ ଜଣ ସୁସ୍ଥ ହୋଇଛନ୍ତି
କ୍ରମାଗତ ୨୫ ଦିନ ଧରି ଦୈନିକ ସୁସ୍ଥଙ୍କ ସଂଖ୍ୟା ଦୈନିକ ନୂଆ ସଂକ୍ରମଣ ସଂଖ୍ୟାକୁ ପଛରେ ପକାଇଛି
ସୁସ୍ଥତା ହାର ୯୩.୯୪%କୁ ବୃଦ୍ଧି
ସାପ୍ତାହିକ ପଜିଟିଭିଟି ହାର ଏବେ ରହିଛି ୬.୨୧%
ଦୈନିକ ପଜିଟିଭିଟି ହାର ରହିଛି ୬.୩୪%, କ୍ରମାଗତ ୧୪ ଦିନ ଧରି ୧୦% ତଳେ ରହିଛି
ଟେଷ୍ଟିଂ କ୍ଷମତା ବୃଦ୍ଧି କରାଯାଇଛି ଏବଂ ଦେଶରେ ଏ ପର୍ଯ୍ୟନ୍ତ ୩୬.୬ କୋଟି ଟେଷ୍ଟିଂ କରାଯାଇଛି
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ଏ ପର୍ଯ୍ୟନ୍ତ ୨୩.୨୭ କୋଟି ଡୋଜ୍ ଟିକା ଦିଆଯାଇଛି
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମିଳିତ ଜାତିସଂଘ ସାଧାରଣ ପରିଷଦରେ ପ୍ରଧାନମନ୍ତ୍ରୀ ମୋଦୀଙ୍କ ଉଦବୋଧନ
ମହାମହିମ ଶ୍ରୀ ବଲ୍କାନ ବୋଜକିର, ମହାସଭା ଅଧ୍ୟକ୍ଷ,
ମାନ୍ୟବର ଭଦ୍ରମହିଳା ଓ ଭଦ୍ରବ୍ୟକ୍ତିମାନେ,
ନମସ୍କାର!
75 ବର୍ଷ ପୂର୍ବେ ଯୁଦ୍ଧର ବିଭୀଷିକା ମଧ୍ୟରୁ ଏକ ନୂତନ ଆଶାର କିରଣ ସୃଷ୍ଟି ହୋଇଥିଲା । ମାନବ ଇତିହାସରେ ପ୍ରଥମ ଥର ସାରା ବିଶ୍ୱ ପାଇଁ ଏକ ସଂସ୍ଥା ଗଢା ଯାଇଥିଲା । ମିଳିତ ଜାତିସଂଘ ଚାର୍ଟରର ପ୍ରତିଷ୍ଠାତା ସ୍ୱାକ୍ଷରକାରୀ ଭାବେ ଭାରତ ସେହି ମହାନ ଦୃଷ୍ଟିକୋଣର ଅଂଶୀଦାର ଥିଲା । ସମୁଦାୟ ସୃଷ୍ଟିକୁ ଏକ ପରିବାର ଭାବେ ବିବେଚନା କରୁଥିବା ଭାରତୀୟ ଦର୍ଶନ ‘ବସୁଧୈବ କୁଟୁମ୍ବକମ’ ଏଥିରେ ପ୍ରତିବିମ୍ବିତ ହୋଇଥିଲା ।
ମିଳିତ ଜାତିସଂଘ ଯୋଗୁଁ ଆଜି ବିଶ୍ୱ ଉନ୍ନତ ହୋଇପାରିଛି । ମିଳିତ ଜାତିସଂଘର ପତାକା ତଳେ ଶାନ୍ତି ଓ ବିକାଶକୁ ତ୍ୱରାନ୍ୱିତ କରିଥିବା ସଭିଙ୍କୁ ଆମେ ଶ୍ରଦ୍ଧାଞ୍ଜଳି ଅର୍ପଣ କରୁଛୁ । ଭାରତର ବିଶେଷ ଅବଦାନ ଥିବା ମିଳିତ ଜାତିସଂଘ ଶାନ୍ତି ମିଶନ ମଧ୍ୟ ଏଥିରେ ସାମିଲ ରହିଛି ।
ତେବେ, ଆମେ ଅନେକ କିଛି ହାସଲ କରିଥିଲେ ମଧ୍ୟ ମୂଳ ମିଶନ ଏବେ ବି ଅପୂର୍ଣ୍ଣ ରହିଛି । ଆମେ ଯେଉଁ ବ୍ୟାପକ ଘୋଷଣା ପତ୍ର ଆପଣାଇଛୁ ସେଥିରୁ ଜଣାପଡୁଛି ଯେ, ବିବାଦ ରୋକିବା, ବିକାଶ ସୁନିଶ୍ଚିତ କରିବା, ପରିବେଶ ପରିବର୍ତନ ରୋକିବା, ତାରତମ୍ୟ ଦୂର କରିବା ଓ ଡିଜିଟାଲ ପ୍ରଯୁକ୍ତିଗୁଡିକର ଲାଭ ଉଠାଇବା ଆଦି କ୍ଷେତ୍ରରେ ଏବେ ବି ଅନେକ କିଛି କରିବାକୁ ପଡିବ । ଘୋଷଣା ପତ୍ରରେ ମିଳିତ ଜାତିସଂଘରେ ସଂସ୍କାରର ଆବଶ୍ୟକତାକୁ ମଧ୍ୟ ସ୍ୱୀକାର କରାଯାଇଛି ।
ଆମେ ଆଜିର ଆହ୍ୱାନକୁ ପୁରୁଣା ଢାଂଚାରେ ମୁକାବିଲା କରିପାରିବା ନାହିଁ । ବ୍ୟାପକ ସଂସ୍କାର ବିନା ମିଳିତ ଜାତିସଂଘ ବିଶ୍ୱସନୀୟତା ସଙ୍କଟ ଭୋଗୁଛି ।
ଆଜିର ପରସ୍ପର ସହ ଜଡିତ ବିଶ୍ୱ ପାଇଁ ବାସ୍ତବିକତାକୁ ଦର୍ଶାଉଥିବା, ଅଂଶୀଦାରମାନଙ୍କ କଥା ଶୁଣିବା, ସମସାମୟିକ ସମସ୍ୟା ଦୂର କରିବା ଓ ମାନବ କଲ୍ୟାଣରେ ଧ୍ୟାନ କେନ୍ଦ୍ରିତ କରୁଥିବା ବହୁପକ୍ଷୀୟ ସଂସ୍କାରର ଆବଶ୍ୟକତା ରହିଛି ।
ଏହି ମର୍ମରେ ଅନ୍ୟ ସମସ୍ତ ଦେଶଙ୍କ ସହିତ କାମ କରିବାକୁ ଭାରତ ତତ୍ପର ଅଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଡକ୍ଟର ତେହେମଟନ୍ ଉଦୱାଡିଆଙ୍କ ଦେହାନ୍ତରେ ଦୁଃଖ ପ୍ରକାଶ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଡକ୍ଟର ତେହେମଟନ୍ ଉଦୱାଡିଆଙ୍କ ମୃତ୍ୟୁରେ ଦୁଃଖ ପ୍ରକାଶ କରିଛନ୍ତି ।
ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି:
“ଡକ୍ଟର ତେହେମଟନ୍ ଉଦୱାଡିଆ ଔଷଧ କ୍ଷେତ୍ରରେ ଏକ ଅବିସ୍ମରଣୀୟ ଛାପ ଛାଡିଛନ୍ତି । ତାଙ୍କର ଅଭିନବ ଉତ୍ସାହ ଏବଂ ଚିକିତ୍ସା ପଦ୍ଧତି ସମୟଠାରୁ ଆଗରେ ରହିବାର ଇଚ୍ଛା ପାଇଁ ତାଙ୍କୁ ସମ୍ମାନିତ କରାଯାଇଛି । ତାଙ୍କର ଦେହାନ୍ତ ହେତୁ ଦୁଃଖିତ । ତାଙ୍କ ପରିବାର ଏବଂ ପ୍ରଶଂସକଙ୍କୁ ସମବେଦନା । ଆରଆଇପି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜି7 ଶିଖର ସମ୍ମିଳନୀର ଦ୍ବିତୀୟ ଦିନରେ ଦୁଇଟି ଅଧିବେଶରେ ଅଂଶଗ୍ରହଣ କଲେ ପ୍ରଧାନମନ୍ତ୍ରୀ
ଜି7 ଶିଖର ସମ୍ମିଳନୀର ଜନସମ୍ପର୍କ ଅଧିବେଶନର ଦ୍ବିତୀୟ ଦିନରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦୁଇଟି ଅଧିବେଶନରେ ଅଂଶଗ୍ରହଣ କରିଥିଲେ। ଏହି ଅଧିବେଶନଗୁଡ଼ିକର ଶୀର୍ଷକ ଥିଲା ‘ମିଳିତ ଭାବେ ନିର୍ମାଣ କରିବା-ମୁକ୍ତ ସମାଜ ଓ ଅର୍ଥବ୍ୟବସ୍ଥା’ ଏବଂ ‘ସବୁଜ: ଜଳବାୟୁ ଓ ପ୍ରକୃତି ନିର୍ମାଣ କରିବା’।
ମୁକ୍ତ ସମାଜ ଉପରେ ଆୟୋଜିତ ଅଧିବେଶନରେ ପ୍ରମୁଖ ବକ୍ତା ଭାବେ ଆମନ୍ତ୍ରିତ ହୋଇ ପ୍ରଧାନମନ୍ତ୍ରୀ ସ୍ମରଣ କରି କହିଥିଲେ ଯେ ଗଣତନ୍ତ୍ର ଓ ସ୍ବାଧୀନତା ହେଉଛି ଭାରତୀୟ ସଭ୍ୟତାର ବୈଶିଷ୍ଟ୍ୟ। ମୁକ୍ତ ସମାଜଗୁଡ଼ିକ ପ୍ରତି ବିଶେଷ କରି ଦୁଷ୍ପ୍ରଚାର ଓ ସାଇବର ଆକ୍ରମଣର ବିପଦ ରହିଥିବା ନେଇ ବିଭିନ୍ନ ନେତାମାନେ ଚିନ୍ତା ବ୍ୟକ୍ତ କରିବା ପ୍ରସଙ୍ଗକୁ ଉଲ୍ଲେଖ କରି ସେ କହିଥିଲେ ଯେ ସାଇବର ସ୍ପେସ ଗଣତାନ୍ତ୍ରିକ ମୂଲ୍ୟବୋଧକୁ ଆଗେଇ ନେବା ଉଚିତ ଏବଂ ଏହାକୁ ନଷ୍ଟ କରିବା ଅନୁଚିତ୍। ଏହା ଆମ ସମସ୍ତଙ୍କୁ ସୁନିଶ୍ଚିତ କରିବାକୁ ହେବ। ବିଶ୍ବର ପ୍ରଶାସନିକ ସଂସ୍ଥାଗୁଡ଼ିକର ଅଗଣତାନ୍ତ୍ରିକ ଓ ଅସମାନ ପ୍ରକୃତି ବିଷୟରେ ଉଲ୍ଲେଖ କରି ପ୍ରଧାନମନ୍ତ୍ରୀ ବହୁପକ୍ଷୀୟ ବ୍ୟବସ୍ଥାରେ ସଂସ୍କାର ନିମନ୍ତେ ଆହ୍ବାନ କରିଥିଲେ ଯାହାଫଳରେ ମୁକ୍ତ ସମାଜ ପ୍ରତି ପ୍ରତିବଦ୍ଧତା ପୂରଣ କରାଯାଇପାରିବ। ବୈଠକର ଶେଷରେ ‘ମୁକ୍ତ ସମାଜ ବିବୃତି’କୁ ନେତାମାନେ ଗ୍ରହଣ କରିଥିଲେ।
ଜଳବାୟୁ ପରିବର୍ତ୍ତନ ଅଧିବେଶନରେ, ପ୍ରଧାନମନ୍ତ୍ରୀ ପୃଥିବୀର ପରିବେଶ, ଜୈବବିବିଧତା ଓ ମହାସାଗରଗୁଡ଼ିକର ସୁରକ୍ଷା ଉପରେ ଆଲୋକପାତ କରିଥିଲେ। ସଙ୍କୀର୍ଣ୍ଣ ମନୋଭାବ ନେଇ କାର୍ଯ୍ୟ କରୁଥିବା ଦେଶଗୁଡ଼ିକ ଏସବୁର ସୁରକ୍ଷା କରିପାରିବେ ନାହିଁ ତେଣୁ ଜଳବାୟୁ ପରିବର୍ତ୍ତନ ବିରୋଧରେ ମିଳିତ ପ୍ରୟାସ କରିବାର ଆବଶ୍ୟକତା ରହିଛି ବୋଲି ସେ କହିଥିଲେ। ଜଳବାୟୁ କାର୍ଯ୍ୟାନୁଷ୍ଠାନ ପ୍ରତି ଭାରତର ଅତୁଟ ପ୍ରତିବଦ୍ଧତା ସମ୍ପର୍କରେ ଉଲ୍ଲେଖ କରି ସେ ଭାରତୀୟ ରେଳବାଇ ଦ୍ବାରା 2030 ସୁଦ୍ଧା ଶୂନ୍ୟ ଅଙ୍ଗାରକାମ୍ଳ ନିର୍ଗମନ ପ୍ରତିବଦ୍ଧତା ବିଷୟରେ ଉଲ୍ଲେଖ କରିଥିଲେ। ପ୍ୟାରିସ ପ୍ରତିବଦ୍ଧତାକୁ ହାସଲ କରିବା ଦିଗରେ ଭାରତ ହେଉଛି ଏକମାତ୍ର ଜି-20 ରାଷ୍ଟ୍ର। ଭାରତ ପକ୍ଷରୁ ଆରମ୍ଭ କରାଯାଇଥିବା ଦୁଇଟି ବୃହତ ବିଶ୍ବସ୍ତରୀୟ ପ୍ରୟାସ ସିଡିଆରଆଇ ଏବଂ ଅନ୍ତର୍ଜାତୀୟ ସୌରମେଣ୍ଟର ବର୍ଦ୍ଧିତ ପ୍ରଭାବ ବିଷୟରେ ମଧ୍ୟ ସେ ଆଲୋକପାତ କରିଥିଲେ। ପ୍ରଧାନମନ୍ତ୍ରୀ ଜୋର ଦେଇ କହିଥିଲେ ଯେ ବିକାଶଶୀଳ ଦେଶଗୁଡ଼ିକୁ ଜଳବାୟୁ ପାଣ୍ଠିଯୋଗାଣ ଅଧିକ ମାତ୍ରାରେ ମିଳିବା ଉଚିତ୍। ଜଳବାୟୁ ପରିବର୍ତ୍ତନ ଦିଗରେ ଏକ ସାମୂହିକ ଆଭିମୁଖ୍ୟ ନେଇ ଆଗେଇବା ନିମନ୍ତେ ସେ ଆହ୍ବାନ କରିଥିଲେ ଯେଉଁଥିରେ ସମସ୍ୟାର ସମସ୍ତ ଦିଗ-ପ୍ରଶମନ, ଅନୁକୂଳନ, ପ୍ରଯୁକ୍ତି ହସ୍ତାନ୍ତର, ଜଳବାୟୁ ପାଣ୍ଠିଯୋଗାଣ, ନିରପେକ୍ଷତା, ଜଳବାୟୁ ନ୍ୟାୟ ଏବଂ ଜୀବନଶୈଳୀ ପରିବର୍ତ୍ତନ ଆଦିର ସମାଧାନ ରହିଥିବ।
ସ୍ବାସ୍ଥ୍ୟ, ଜଳବାୟୁ ପରିବର୍ତ୍ତନ ଓ ଆର୍ଥିକ ସୁଧାର ଭଳି ବିଶ୍ବସ୍ତରୀୟ ସମସ୍ୟା ସମାଧାନ ଲାଗି, ବିଶେଷ କରି ମୁକ୍ତ ଓ ଗଣତାନ୍ତ୍ରିକ ସମାଜ ଓ ଅର୍ଥବ୍ୟବସ୍ଥାଗୁଡ଼ିକ ମଧ୍ୟରେ ବିଶ୍ବ ଭ୍ରାତୃତ୍ବ ଓ ଏକତା ପାଇଁ ପ୍ରଧାନମନ୍ତ୍ରୀଙ୍କ ବାର୍ତ୍ତାକୁ ଶିଖର ସମ୍ମିଳନୀର ନେତାମାନେ ପ୍ରଶଂସା କରିଥିଲେ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ା ୨୦୨୨ରେ ଟେନିସ୍ ମେନ୍ସ ଡବଲ୍ସରେ ରୌପ୍ୟ ପଦକ ପାଇଁ ପ୍ରଧାନମନ୍ତ୍ରୀଙ୍କ ଖୁସି
ହାଙ୍ଗଝୌରେ ଏସୀୟ କ୍ରୀଡ଼ା ୨୦୨୨ରେ ଟେନିସ୍ ଡବଲ୍ସ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ପୁରୁଷ ଡବଲ୍ସ ଯୋଡ଼ି ରାମକୁମାର ରାମନାଥନ ଏବଂ ସାକେତ ମିନେନିଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଭଲ ଖବର । ଆମ ଟେନିସ୍ ଖେଳାଳିଙ୍କୁ ଧନ୍ୟବାଦ । ଏସୀୟ କ୍ରୀଡ଼ାରେ ରୌପ୍ୟ ପଦକ ଜିତିଥିôବା ମେନ୍ସ ଡବଲ ଯୋଡ଼ି ରାମକୁମାର ରାମନାଥନ ଏବଂ ସାକେତ ମିନେନିଙ୍କୁ ଅଭିନନ୍ଦନ । ସେମାନଙ୍କ ଅସାଧାରଣ ପ୍ରତିଭା ଆମକୁ ଆଶ୍ଚର୍ଯ୍ୟ କରିଛି । ସେମାନଙ୍କ ଆଗାମୀ ପ୍ରୟାସ ପାଇଁ ମୋର ଶୁଭକାମନା ।’
SR
(
କ୍ୟାବିନେଟ
ମହାକାଶ କ୍ଷେତ୍ରରେ ଐତିହାସିକ ସଂସ୍କାର ଆରମ୍ଭ
ମହାକାଶ କ୍ଷେତ୍ର ସହ ଜଡ଼ିତ ଗତିବିଧିରେ ଘରୋଇ କ୍ଷେତ୍ରର ଭାଗିଦାରୀକୁ ମଞ୍ଜୁରି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଆଜି ମହାକାଶ ଗତିବିଧିର ସମସ୍ତ କ୍ଷେତ୍ରରେ ଘରୋଇ କ୍ଷେତ୍ରର ଭାଗିଦାରୀକୁ ପ୍ରୋତ୍ସାହନ ଦେବା ଉଦ୍ଦେଶ୍ୟରେ ଦୂରଦର୍ଶୀ ସଂସ୍କାରମୂଳକ ପଦକ୍ଷେପକୁ ମଞ୍ଜୁରି ଦେଇଛନ୍ତି। ଏହି କ୍ଷେତ୍ରରେ ଯୁଗାନ୍ତକାରୀ ପରିବର୍ତ୍ତନ ଆଣିବା ସହିତ ପ୍ରଯୁକ୍ତି କ୍ଷେତ୍ରରେ ସମୃଦ୍ଧ ତଥା ଆତ୍ମନିର୍ଭର ଭାରତ ନିର୍ମାଣ ଲାଗି ପ୍ରଧାନମନ୍ତ୍ରୀଙ୍କ ଦୀର୍ଘକାଳୀନ ଦୃଷ୍ଟିକୋଣ ଅନୁରୂପ ଏହି ନିଷ୍ପତ୍ତି ନିଆଯାଇଛି।
ମହାକାଶ କ୍ଷେତ୍ରରେ ଉନ୍ନତ କ୍ଷମତାସମ୍ପନ୍ନ ହାତଗଣତି ରାଷ୍ଟ୍ର ମଧ୍ୟରେ ଭାରତ ସାମିଲ। ଏହି ସଂସ୍କାର ଫଳରେ ମହାକାଶ କ୍ଷେତ୍ରକୁ ନୂତନ ଶକ୍ତି ଏବଂ ଗତିଶୀଳତା ପ୍ରାପ୍ତ ହେବ, ଯାହାଦ୍ବାରା ଦେଶକୁ ମହାକାଶ ଗତିବିଧିର ପରିବର୍ତ୍ତୀ ପର୍ଯ୍ୟାୟରେ ଦ୍ରୁତଗତିରେ ଆଗେଇ ଯିବାର ସହାୟତା ମିଳିବ।
କେବଳ ଏହି କ୍ଷେତ୍ରରେ ବିକାଶ ହେବ ନାହିଁ ବରଂ ଭାରତୀୟ ଉଦ୍ୟୋଗ ବିଶ୍ବର ମହାକାଶ ଅର୍ଥବ୍ୟବସ୍ଥାରେ ଗୁରୁତ୍ବପୂର୍ଣ୍ଣ ଭୂମିକା ନିର୍ବାହ କରିପାରିବେ। ପ୍ରଯୁକ୍ତି କ୍ଷେତ୍ରରେ ବ୍ୟାପକ ନିଯୁକ୍ତି ସୁଯୋଗର ସମ୍ଭାବନା ସୃଷ୍ଟି ହେବା ସହିତ ଭାରତ ଏକ ବୈଶ୍ବିକ ପ୍ରଯୁକ୍ତି ଶକ୍ତିକେନ୍ଦ୍ରରେ ପରିଣତ ହେବ।
ପ୍ରମୁଖ ଲାଭ:
ପ୍ରଯୁକ୍ତି ବିକାଶ ତଥା ଶିଳ୍ପ ଆଧାର ସମ୍ପ୍ରସାରଣ କ୍ଷେତ୍ରରେ ମହାକାଶ କ୍ଷେତ୍ର ଏକ ପ୍ରମୁଖ ଭୂମିକା ନିର୍ବାହ କରିପାରିବ। ପ୍ରସ୍ତାବିତ ସଂସ୍କାର ବଳରେ ମହାକାଶ ସମ୍ପତ୍ତି, ଡାଟା ଏବଂ ଉନ୍ନତ ସୁବିଧା ଉପଲବ୍ଧତାର ମାଧ୍ୟମ ମିଳିବ। ମହାକାଶ ପରିସମ୍ପତ୍ତି ଓ ଗତିବିଧିରେ ସାମାଜିକ-ଆର୍ଥିକ ଉପଯୋଗକୁ ମଧ୍ୟ ପ୍ରୋତ୍ସାହନ ମିଳିପାରିବ।
ନବଗଠିତ ଭାରତୀୟ ରାଷ୍ଟ୍ରୀୟ ମହାକାଶ ସମ୍ବର୍ଦ୍ଧନ ତଥା ପ୍ରାମାଣୀକରଣ କେନ୍ଦ୍ର  ଭାରତୀୟ ମହାକାଶ ଭିତ୍ତିଭୂମିର ଉପଯୋଗ କରିବା ନିମନ୍ତେ ଘରୋଇ କ୍ଷେତ୍ରର କମ୍ପାନୀଗୁଡ଼ିକ ଲାଗି ସମାନ ସୁଯୋଗ ଉପଲବ୍ଧ କରାଇବ। ଏହା ପ୍ରୋତ୍ସାହନମୂଳକ ନୀତି ତଥା ଅନୁକୂଳ ନିୟାମକ ବାତାବରଣ ଜରିଆରେ ମହାକାଶ ଗତିବିଧିରେ ଘରୋଇ କ୍ଷେତ୍ରକୁ ପ୍ରାରମ୍ଭିକ ସହାୟତା ଯୋଗାଇ ଦେବ, ସେମାନଙ୍କୁ ପ୍ରୋତ୍ସାହନ ତଥା ଦିଶା-ନିର୍ଦ୍ଦେଶ ପ୍ରଦାନ କରିବ।
ରାଷ୍ଟ୍ରାୟତ୍ତ କ୍ଷେତ୍ରର ଉପକ୍ରମ ‘ନ୍ୟୁ ସ୍ପେସ ଇଣ୍ଡିଆ ଲିମିଟେଡ’ ମହାକାଶ ଗତିବିଧିକୁ ଏକ ‘ଯୋଗାଣ ଆଧାରିତ’ ମଡେଲ ପରିବର୍ତ୍ତେ ‘ଚାହିଦା ଆଧାରିତ’ ମଡେଲ ଆଡ଼କୁ ରୂପାନ୍ତରିତ କରିବା ଲାଗି ପ୍ରୟାସ କରିବ ଯାହାଫଳରେ ଆମର ମହାକାଶ ସମ୍ପତ୍ତିର ସର୍ବୋତ୍ତମ ଉପଯୋଗ ସୁନିଶ୍ଚିତ ହୋଇପାରିବ।
ଏହି ସଂସ୍କାର ଇସ୍ରୋକୁ ଗବେଷଣା ଏବଂ ବିକାଶ ଗତିବିଧି, ନୂଆ ପ୍ରଯୁକ୍ତି, ଅନୁସନ୍ଧାନ ମିଶନ ତଥା ମାନବ ମହାକାଶ ଉଡ଼ାଣ କାର୍ଯ୍ୟକ୍ରମ ଉପରେ ଅଧିକ ଫୋକସ କରିବା ଲାଗି ସମର୍ଥ କରିବ। କେତେକ ଗ୍ରହ ସମ୍ବନ୍ଧୀୟ ସନ୍ଧାନ ମିଶନକୁ ମଧ୍ୟ ‘ଅବସର ଘୋଷଣା’ ବ୍ୟବସ୍ଥା ଜରିଆରେ ଘରୋଇ କ୍ଷେତ୍ର ପାଇଁ ଖୋଲାଯାଇପାରିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିମଲାରେ ସାନିଟାରୀ ନ୍ୟାପକିନ ପ୍ଲାଣ୍ଟ ଉପକ୍ରମକୁ ପ୍ରଶଂସା କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ କହିଛନ୍ତି ସିମଲାରେ ସାନିଟାରୀ ନ୍ୟାପକିନ ପ୍ଲାଣ୍ଟ ମହିଳା ସଶକ୍ତିକରଣ ସହ ସ୍ୱାସ୍ଥ୍ୟ ଓ ନିଯୁକ୍ତିକୁ ପ୍ରୋତ୍ସାହିତ କରିବ ।
ସାଂସଦ ଶ୍ରୀ ସୁରେଶ କଶ୍ୟପଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ କହିଛନ୍ତି;
“ସିମଲାରେ ଏହି ସାନିଟାରୀ ନ୍ୟାପକିନ ପ୍ଲାଣ୍ଟ ମହିଳା ସଶକ୍ତିକରଣ ଦିଗରେ ଏକ ପ୍ରଶଂସନୀୟ ଉପକ୍ରମ । ଏହା ସେମାନଙ୍କ ସ୍ୱାସ୍ଥ୍ୟ ସାଙ୍ଗକୁ ରୋଜଗାରର ମାଧ୍ୟମ ପାଲଟିଥିବା ବେଶ ଖୁସିର କଥା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବ୍ୟାଘ୍ର ସଂରକ୍ଷଣର ଗୁରୁତ୍ୱକୁ ରେଖାଙ୍କିତ କରିବାରେ ଟାଇମ୍ସ ଅଫ ଇଣ୍ଡିଆ ସମୂହର ଉଦ୍ୟମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ବ୍ୟାଘ୍ର ସଂରକ୍ଷଣର ଗୁରୁତ୍ୱକୁ ରେଖାଙ୍କିତ କରିବାରେ ଟାଇମ୍ସ ଅଫ ଇଣ୍ଡିଆ ସମୂହର ଉଦ୍ୟମକୁ ପ୍ରଶଂସା କରିଛନ୍ତି । ଶ୍ରୀ ମୋଦୀ ଏହି ଅବସରରେ ଟାଇମ୍ସ ଅଫ ଇଣ୍ଡିଆ ସମୂହର ଏକ ଟାଇଗର ଆନ୍ଥେମ ଭିଡିଓ ମଧ୍ୟ ଶେୟାର କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ବ୍ୟାଘ୍ର ସଂରକ୍ଷଣର ଗୁରୁତ୍ୱକୁ ରେଖାଙ୍କିତ କରିବାରେ @timesofindia ସମୂହର ଏକ ନିଆରା ଉଦ୍ୟମ । ଦେଶବାସୀଙ୍କୁ ଧନ୍ୟବାଦ, ଆମ ଦେଶ ଏ କ୍ଷେତ୍ରରେ ଉଲ୍ଲେଖନୀୟ ପ୍ରଗତି ହାସଲ କରିଛି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତ-ଅଷ୍ଟ୍ରେଲିଆ ଚକ୍ରୀୟ ଅର୍ଥ ବ୍ୟବସ୍ଥା ହକାଥନର ସମାବର୍ତ୍ତନ ସମାରୋହରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ବନ୍ଧୁଗଣ,
ଗତ ବର୍ଷ ଜୁନ ମାସରେ ଚକ୍ରୀୟ ଅର୍ଥ ବ୍ୟବସ୍ଥା ଉପରେ ଏକ ହକାଥନ ଆୟୋଜନ ସମ୍ଭାବନା ଦେଇ ମୁଁ ପ୍ରଧାନମନ୍ତ୍ରୀ ମୋରିସନଙ୍କ ସହ ଆଲୋଚନା କରିଥିଲି ।
ମୁଁ ଖୁସି ଯେ ଆମର ଚିନ୍ତାଧାରା ଖୁବ ଶୀଘ୍ର ସାକାର ହୋଇପାରିଛି । ଏଭଳି ମିଳିତ ଉଦ୍ୟମ ପାଇଁ ସହାୟତା କରିଥିବାରୁ ମୁଁ ମୋ ବନ୍ଧୁ ତଥା ପ୍ରଧାନମନ୍ତ୍ରୀ ସ୍କଟ ମୋରିସନଙ୍କୁ ଧନ୍ୟବାଦ ଜଣାଉଛି ।
କୋଭିଡ-19 ବୈଶ୍ୱିକ ମହାମାରୀ ସତ୍ତ୍ୱେ ଏଥିରେ ଯୋଗ ଦେବାପାଇଁ ଅଙ୍ଗୀକାରବଦ୍ଧ ହୋଇଥିବା ଯୋଗୁଁ ଅଂଶଗ୍ରହଣକାରୀମାନଙ୍କୁ ମଧ୍ୟ ମୁଁ ପ୍ରଶଂସା କରୁଛି ।
ମୋ ଦୃଷ୍ଟିରେ ଆପଣମାନେ ସମସ୍ତେ ବିଜେତା ।
ବନ୍ଧୁଗଣ,
ଆଜି ଯେତେବେଳେ ଜଳବାୟୁ ପରିବର୍ତ୍ତନ ଲାଗି ସମଗ୍ର ମାନବ ସମାଜ ବିଭିନ୍ନ ଆହ୍ୱାନର ସମ୍ମୁଖୀନ ହେଉଛି, ସାରା ପୃଥିବୀ ନିମନ୍ତେ ଏହି ହକାଥନର ବିଷୟବସ୍ତୁ ବେଶ ତାତ୍ପର୍ଯ୍ୟପୂର୍ଣ୍ଣ ।
ବ୍ୟବହାର ଭିତ୍ତିକ ଆର୍ଥିକ ମଡେଲ ଗୁଡିକ ଆମ ପୃଥିବୀ ପାଇଁ ଅନେକ ଯନ୍ତ୍ରଣା ସୃଷ୍ଟି କରିଛି ।
ଆମେ ଏ କଥା ଭୂଲିବା ଅନୁଚିତ ଯେ ଧରିତ୍ରୀ ମାତା ଅବଦାନର ଆମେ ମାଲିକ ନୁହେଁ ଆମେ କେବଳ ଆମ ଉତ୍ତରପୀଢ଼ିର ଭବିଷ୍ୟତ ପାଇଁ ଏହାର ରକ୍ଷାକର୍ତ୍ତା । ଆମେ ଆମର ଉତ୍ପାଦନ ପ୍ରକ୍ରିୟାକୁ ଅଧିକ ଦକ୍ଷ ଓ କମ ପ୍ରଦୂଷଣକ୍ଷମ କରିଦେବା ଯଥେଷ୍ଟ ନୁହେଁ । ଜଣେ ଯେତେ ଦୃତ ଗତିରେ ଗାଡିଚାଳନା କଲେ ମଧ୍ୟ ଯଦି ଅବାଟରେ ଯାଉଥାଏ ତେବେ ସେ ନିଶ୍ଚିତ ଲକ୍ଷ୍ୟସ୍ଥଳରେ ପହଞ୍ଚିପାରିବ ନାହିଁ । ସେ ଦୃଷ୍ଟିରୁ ଆମକୁ ଆମର ଲକ୍ଷ୍ୟ ସ୍ଥିର କରିବାକୁ ପଡିବ । ଆମକୁ ନିଶ୍ଚିତ ଭାବେ ଆମର ବ୍ୟାବହାରିକ ଧାରା ପ୍ରତି ଦୃଷ୍ଟି ଦେବାକୁ ପଡିବ ଯାହା ଦ୍ୱାରା ଆମେ ତାହାର ପରିବେଶୀୟ ପ୍ରଭାବକୁ ହ୍ରାସ କରିପାରିବା ।
ଏହିଠାରେ ଚକ୍ରୀୟ ଅର୍ଥ ବ୍ୟବସ୍ଥାର ପ୍ରଶ୍ନ ଉଠେ । ଏହା ହିଁ ଅନେକ ଆହ୍ୱାନର ସମ୍ମୁଖୀନ ହେବାପାଇଁ ମୁଖ୍ୟ ରାସ୍ତା ଦେଖାଇବ । ପୁନଃ ପ୍ରକ୍ରିୟାକରଣ ଓ ଜିନିଷର ପୁନଃ ବ୍ୟବହାର, ବଜ୍ୟବସ୍ତୁ ପରିତ୍ୟାଗ ଓ ଆମର ସମ୍ପଦ ଦକ୍ଷତା ବୃଦ୍ଧି ଆମ ଜୀବନଧାରଣର ଅଂଶ ହେବା ଦରକାର ।
ଭାରତୀୟ ଓ ଅଷ୍ଟ୍ରେଲୀୟ ଛାତ୍ରଛାତ୍ରୀ, ଷ୍ଟାର୍ଟଅପ ଏବଂ ଉଦ୍ୟୋଗୀମାନଙ୍କ ଠାରୁ ଏହି ହକାଥନ ଯୋଗୁଁ ଅନେକ ସମାଧାନର ସୂତ୍ର ମିଳିପାରିଛି । ଏହି ସମାଧାନର ସୂତ୍ର ସମୂହ ଚକ୍ରୀୟ ଅର୍ଥ ବ୍ୟବସ୍ଥା ତତ୍ତ୍ୱ ପ୍ରତି ଆପଣଙ୍କ ଅଙ୍ଗୀକାରବଦ୍ଧତାକୁ ପ୍ରମାଣିତ କରୁଛି ।
ମୁଁ ନିଃସନ୍ଦେହ ଯେ ଆପଣମାନଙ୍କ ସମାଧାନର ସୂତ୍ର ଆମ ଦୁଇ ଦେଶକୁ ଚକ୍ରୀୟ ଅର୍ଥ ବ୍ୟବସ୍ଥାର ସମାଧାନ ପାଇଁ ପ୍ରୋତ୍ସାହିତ କରିବ ।
ସେ ଦୃଷ୍ଟିରୁ ଆମେ ଏବେ ନିଶ୍ଚିତ ଭାବେ ଏହି ବିଚାରଧାରାକୁ ଅଧିକ ମାର୍ଜିତ କରିବାକୁ ଚେଷ୍ଟା କରିବା ।
ବନ୍ଧୁଗଣ,
ଯୁବଗୋଷ୍ଠୀକୁ ନୂତନ ଚିନ୍ତାଧାରା ଓ ଉଦ୍ଭାବନ ପ୍ରତି ଖୋଲା ମନୋଭାବ ଓ ଆହ୍ୱାନର ସମ୍ମୁଖୀନ ହେବାକୁ ଶକ୍ତି ମିଳିଥାଏ ।
ଆଜିର ଯୁବଗୋଷ୍ଠୀଙ୍କ ଶକ୍ତି ଓ ଉତ୍ସାହ ଭାରତ-ଅଷ୍ଟ୍ରେଲିଆ ଭାଗୀଦାରିତା ଓ ସହଯୋଗର ଏକ ପ୍ରତୀକ କହିଲେ ଅତ୍ୟୁକ୍ତି ହେବନାହିଁ ।
ଆମ ଯୁବଗୋଷ୍ଠୀର ଶକ୍ତି, ସୃଜନଶୀଳତା ଓ ଉନ୍ନତ ଚିନ୍ତାଧାରା ଉପରେ ମୋର ଗଭୀର ଆସ୍ଥା ରହିଛି ।
ସେମାନେ ଏକ ନିରନ୍ତର ଓ ସାମଗ୍ରୀକ ସମାଧାନ ଦେଇପାରିବେ ଯାହା କେବଳ ଦୁଇ ଦେଶକୁ ନୁହଁ ବରଂ ସମଗ୍ର ବିଶ୍ୱର ଉପକାରର ଆସିବ । କୋଭିଡ-19 ପରବର୍ତ୍ତୀ ସମୟରେ ଭାରତ-ଅଷ୍ଟ୍ରେଲିଆ ଦୃଢ଼ ସହଯୋଗ ଏକ ଗୁରୁତ୍ୱପୂର୍ଣ୍ଣ ଭୂମିକା ଗ୍ରହଣ କରିବ ।
ଏହି ଅଂଶୀଦାରିତାରେ ଆମର ଯୁବ ସମାଜ, ଷ୍ଟାର୍ଟଅପ ଓ ଯୁବ ଉଦ୍ଭାବକ ଅଗ୍ରଦୂତ ଭାବେ କାର୍ଯ୍ୟ କରିବେ ।
ଧନ୍ୟବାଦ
ଆପଣମାନଙ୍କୁ ଅଶେଷ ଧନ୍ୟବାଦ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଟୁଟିକୋରିନ ବନ୍ଦରରେ ବନୀକରଣ ଅଭିଯାନକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଟୁଟିକୋରିନ ବନ୍ଦରରେ ବନୀକରଣ ଅଭିଯାନକୁ ପ୍ରଶଂସା କରିଛନ୍ତି ।
୨୦୨୨ରେ ବନ୍ଦର, ଜାହାଜ ଚଳାଚଳ ଓ ଜଳମାର୍ଗ ମନ୍ତ୍ରଣାଳୟଙ୍କ ପକ୍ଷରୁ ଟୁଟିକୋରିନ ବନ୍ଦରରେ ୧୦ ହଜାର ଚାରା ରୋପଣ କରାଯାଇଥିଲା । ଯାହା ଏବେ ବୃକ୍ଷର ରୂପ ନେଉଛନ୍ତି ଓ ଆଗାମୀ ପୀଢି ପାଇଁ ଲାଭଦାୟକ ସାବ୍ୟସ୍ତ ହେବେ ।
ବନ୍ଦର, ଜାହାଜ ଚଳାଚଳ ଓ ଜଳମାର୍ଗ ମନ୍ତ୍ରଣାଳୟଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପରିବେଶ ସୁରକ୍ଷା ଦିଗରେ ଏହି ଭଲ ଓ ଦୂରଦର୍ଶୀ ଉଦ୍ୟମ ପାଇଁ @vocpa_tuticorinଙ୍କୁ ହାର୍ଦ୍ଦିକ ଶୁଭକାମନା ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସିଆନ କପରେ କାଂସ୍ୟ ପଦକ ଜିତିଥିବାରୁ ଟେବୁଲ ଟେନିସ ଖେଳାଳି ମାନିକ ବାତ୍ରାଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଏସିଆନ କପରେ କାଂସ୍ୟ ପଦକ ଜିତିଥିବାରୁ ଟେବୁଲ ଟେନିସ ଖେଳାଳି ମାନିକ ବାତ୍ରାଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
‘‘ଏସିଆନ କପରେ କାଂସ୍ୟ ପଦକ ଜିତି ଭାରତୀୟ ଟେବୁଲ ଟେନିସ ପାଇଁ ଇତିହାସ ରଚିଥିବା ମାନିକ ବାତ୍ରାଙ୍କୁ ମୁଁ ଶୁଭେଚ୍ଛା ଜଣାଉଛି । ତାଙ୍କର ଏହି ସଫଳତା ଭାରତରେ ଅନେକ ଆଥଲେଟଙ୍କୁ ପ୍ରେରଣା ଯୋଗାଇବ ଏବଂ ଟେବୁଲ ଟେନିସକୁ ଆହୁରି ଲୋକପ୍ରିୟ କରାଇବ ।’’
SR
(
ପ୍ରତିରକ୍ଷା ମନ୍ତ୍ରଣାଳୟ
ଶକ୍ତି, ତୈଳ ଓ ଗ୍ୟାସ ଉତ୍ତୋଳନ ପ୍ରଳଳ୍ପ ନିମନ୍ତେ ଏନଓସି ଜାରି କରିବା ପାଇଁ ଉଦ୍ଦିଷ୍ଟ ଅନଲାଇନ ପୋର୍ଟାଲ ଉଦ୍ଘାଟନ କଲେ ପ୍ରତିରକ୍ଷା ମନ୍ତ୍ରୀ ରାଜନାଥ ସିଂ
କେନ୍ଦ୍ର ପ୍ରତିରକ୍ଷା ମନ୍ତ୍ରୀ ଶ୍ରୀ ରାଜନାଥ ସିଂ ରାଷ୍ଟ୍ରମନ୍ତ୍ରୀ ଶ୍ରୀ ଶ୍ରୀପଦ ନାଏକଙ୍କ ଉପସ୍ଥିତିରେ ଆଜି ଭାରତ ଭୂଖଣ୍ଡ ଓ ଜଳସୀମା ଏବଂ ସଂପୂର୍ଣ୍ଣ ଆର୍ଥିକ ଜୋନ ମଧ୍ୟରେ ତୈଳ ପ୍ରକଳ୍ପର ସର୍ଭେ, ଗବେଷଣା ଓ ଉତ୍ତୋଳନ ପାଇଁ ଉଦ୍ଦିଷ୍ଟ ଏନଓସି ଜାରି କରିବା ଲାଗି ଏକ ୱେବ ପୋର୍ଟାଲ ଉଦ୍ଘାଟନ କରିଛନ୍ତି । ଭାରତୀୟ ଭୂଖଣ୍ଡ ଓ ସଂପୂର୍ଣ୍ଣ ଆର୍ଥିକ ଅଞ୍ଚଳ ମଧ୍ୟରେ ଶକ୍ତି, ସୌରଶକ୍ତି, ପବନଶକ୍ତି ଇତ୍ୟାଦି ପ୍ରକଳ୍ପଗୁଡିକ ନିମନ୍ତେ ପ୍ରତିରକ୍ଷା ମନ୍ତ୍ରଣାଳୟ ନିରାପତ୍ତା ଜନିତ ଅନୁମତି ପ୍ରଦାନ କରିଥାଏ । ନୂତନ ଓ ଅକ୍ଷୟ ଶକ୍ତି ମନ୍ତ୍ରଣାଳୟ, ଶକ୍ତି, ପେଟ୍ରୋଲିୟମ ଓ ପ୍ରାକୃତିକ ବାଷ୍ପ, ଜାହାଜ ଚଳାଚଳ ମନ୍ତ୍ରଣାଳୟ ଓ ହାଇଡ୍ରୋକାର୍ବନ ମହାନିର୍ଦ୍ଦେଶାଳୟ ପକ୍ଷରୁ କରାଯାଇଥିବା ଆବେଦନର ବିଚାର କରି ଏହି ଏନଓସି ପ୍ରଦାନ କରାଯାଇଥାଏ ।
ଏହି ଏନଓସି ଜାରି କରିବାରେ ସ୍ଵଚ୍ଛତା ରକ୍ଷା କରିବା ପାଇଁ ମନ୍ତ୍ରଣାଳୟ ଅନଲାଇନ ଆପ୍ଲିକେସନ ପୋର୍ଟାଲର ବିକାଶ କରିଛି । ନେସନାଲ ଇ-ଗଭର୍ଣ୍ଣାଂଶ ଡିଭିଜନ , ଭାସ୍କରାଚାର୍ଯ୍ୟ ଇନଷ୍ଟିଚ୍ୟୁଟ ଫର ସ୍ପେସ ଆପ୍ଲିକେସନ ଏଣ୍ଡ ଜିଓ ଇନଫରମାଟିକ୍ସ ଏବଂ ଜାତୀୟ ଇନଫରମାଟିକ ସେଣ୍ଟର ର ମିଳିତ ସହଯୋଗରେ ଏହି ନୂତନ ପୋର୍ଟାଲ ବିକଶିତ ହୋଇଛି । ଏହି ନୂତନ ଅନଲାଇ ପୋର୍ଟାଲର ଠିକଣା https://ncog.gov.in/modnoc/home.html । ପ୍ରତିରକ୍ଷା ମନ୍ତ୍ରଣାଳୟର ଏହି ନୂତନ ୱେବପୋର୍ଟାଲ ଯୋଗୁଁ ଆବେଦନକାରୀମାନେ ମନ୍ତ୍ରଣାଳୟଠାରୁ ନିରାପତ୍ତା ପ୍ରମାଣପତ୍ର ପାଇବା ପାଇଁ ଅନଲାଇନ ଜରିଆରେ ଆବେଦନ କରିପାରିବେ । ଅନଲାଇନ ପଦ୍ଧତି ଅଧିକ ସକ୍ରିୟ ହେବା ସହ ଶୀଘ୍ର ଓ ସ୍ଵଚ୍ଛତା ରକ୍ଷା ପୂର୍ବକ ଆବେଦନକାରୀଙ୍କ ପ୍ରସ୍ତାବଗୁଡିକୁ ବିଚାର କରିପାରିବ । ପୂର୍ବରୁ ନଭମଣ୍ଡଳୀୟ ସର୍ଭେ ପାଇଁ ମନ୍ତ୍ରଣାଳୟ ଏହିଭଳି ଏକ ପୋର୍ଟାଲ ପ୍ରସ୍ତୁତ କରିଥିଲା ।
ପ୍ରତିରକ୍ଷା ମୁଖ୍ୟ ତଥା ସାମରିକ ବ୍ୟାପାର ବିଭାଗ ସଚିବ ଜେନେରାଲ ବିପିନ ରାୱତ, ସ୍ଥଳ ସେନାଧ୍ୟକ୍ଷ ଜେନେରାଲ ଏମ ଏମ ନରବଣେ, ନୌସେନାଧ୍ୟକ୍ଷ ଆଡମିରାଲ କରମବିର ସିଂ, ବାୟୁସେନାଧ୍ୟକ୍ଷ ଏୟାରଚିଫ ମାର୍ଶଲ ଆର କେ ଏସ ଭଦୌରିଆ ଏବଂ ପ୍ରତିରକ୍ଷା ସଚିବ ଡଃ ଅଜୟ କୁମାର ତଥା ମନ୍ତ୍ରଣାଳୟର ବରିଷ୍ଠ ଅଧିକାରୀମାନେ ଭିଡିଓ କନଫରେନ୍ସ ଜରିଆରେ ଏହି ଉଦ୍ଘାଟନୀ ସମାରୋହରେ ଉପସ୍ଥିତ ଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଙ୍କିମ ଚନ୍ଦ୍ର ଚଟ୍ଟୋପାଧ୍ୟାୟଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଋଷି ବଙ୍କିମ ଚନ୍ଦ୍ର ଚଟ୍ଟୋପାଧ୍ୟାୟଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ଋଷି ବଙ୍କିମ ଚନ୍ଦ୍ର ଚଟ୍ଟୋପାଧ୍ୟାୟଙ୍କ ଜୟନ୍ତୀରେ ଶ୍ରଦ୍ଧାଞ୍ଜଳି ଜଣାଉଛି । ସେ ତାଙ୍କର ବ୍ୟାପକ କାର୍ଯ୍ୟ ମାଧ୍ୟମରେ ଭାରତୀୟ ନୈତିକତାର ମହାନତାକୁ ପ୍ରଦର୍ଶନ କରିଥିଲେ । ତାଙ୍କ ଦ୍ଵାରା ଲେଖାଯାଇଥିବା ବନ୍ଦେ ମାତରମ ଆମକୁ ନମ୍ରତାର ସହ ଭାରତର ସେବା କରିବା ଏବଂ ଭାରତବାସୀଙ୍କ ସଶକ୍ତିକରଣ ଦିଗରେ ନିଜକୁ ଉତ୍ସର୍ଗ କରିବାକୁ ପ୍ରେରଣା ଯୋଗାଉଛି” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ସାଉଦି ଆରବର ଯୁବରାଜ ତଥା ପ୍ରଧାନମନ୍ତ୍ରୀଙ୍କ ସହିତ ଟେଲିଫୋନ୍ ବାର୍ତ୍ତାଳାପ କରିଛନ୍ତି
ଏହି ନେତାମାନେ ଅନେକ ଦ୍ୱିପାକ୍ଷିକ, ବହୁପକ୍ଷୀୟ ଏବଂ ବିଶ୍ୱସ୍ତରୀୟ ପ୍ରସଙ୍ଗର ସମୀକ୍ଷା କରିଛନ୍ତି
ପ୍ରଧାନମନ୍ତ୍ରୀ ସୁଦାନରୁ ଜେଡଡା ରାସ୍ତା ଦେଇ ଭାରତୀୟ ନାଗରିକ ମାନଙ୍କୁ ସ୍ଥାନାନ୍ତର ସମୟରେ ସାଉଦି ଆରବ ସହାୟତା କରିଥିବାରୁ ଯୁବରାଜ ମହମ୍ମଦ ବିନ୍ ସଲମାନଙ୍କୁ ଧନ୍ୟବାଦ ଅର୍ପଣ କରିଛନ୍ତି
ଆଗାମୀ ହଜ୍ ତୀର୍ଥ ଯାତ୍ରା ପାଇଁ ପ୍ରଧାନମନ୍ତ୍ରୀ ତାଙ୍କର ଶୁଭେଚ୍ଛା ଜଣାଇଛନ୍ତି
ଭାରତର ଚାଲିଥିବା ଜି - ୨୦ ଅଧ୍ୟକ୍ଷତା ପାଇଁ ଯୁବରାଜ ମହମ୍ମଦ ବିନ୍ ସଲମାନ ତାଙ୍କର ସମ୍ପୂର୍ଣ୍ଣ ସହାୟତା ଜଣାଇଛନ୍ତି
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଆଜି ସାଉଦି ଆରବର ଯୁବରାଜ ଏବଂ ପ୍ରଧାନମନ୍ତ୍ରୀ ମହାମହିମ ଯୁବରାଜ ମହମ୍ମଦ ବିନ୍ ସଲମାନ ବିନ୍ ଅବଦୁଲାଜିଜ୍ ଅଲ ସାଉଦଙ୍କ ସହ ଟେଲିଫୋନ୍ରେ ବାର୍ତ୍ତାଳାପ କରିଛନ୍ତି ।
ନେତାମାନେ ଦ୍ୱିପାକ୍ଷିକ ସହଯୋଗର ଅନେକ ପ୍ରସଙ୍ଗ ଉପରେ ସମୀକ୍ଷା କରିଥିଲେ ଏବଂ ପାରସ୍ପରିକ ସ୍ୱାର୍ଥର ବିଭିନ୍ନ ବହୁପକ୍ଷୀୟ ତଥା ବିଶ୍ୱସ୍ତରୀୟ ପ୍ରସଙ୍ଗରେ ମତ ବିନିମୟ କରିଥିଲେ ।
ଏପ୍ରିଲ୍ ୨୦୨୩ ରେ ଜେଡା ରାସ୍ତା ଦେଇ ସୁଦାନରୁ ଭାରତୀୟ ନାଗରିକ ମାନଙ୍କୁ ସ୍ଥାନାନ୍ତର ସମୟରେ ସାଉଦି ଆରବର ଚମତ୍କାର ସହାୟତା ପାଇଁ ପ୍ରଧାନମନ୍ତ୍ରୀ ଯୁବରାଜ ମହମ୍ମଦ ବିନ୍ ସଲମାନଙ୍କୁ ଧନ୍ୟବାଦ ଜଣାଇଛନ୍ତି । ଆଗାମୀ ହଜ୍ ତୀର୍ଥ ଯାତ୍ରା ପାଇଁ ମଧ୍ୟ ସେ ଶୁଭେଚ୍ଛା ଜଣାଇଛନ୍ତି ।
ଚାଲିଥିବା ଜି - ୨୦ ଅଧ୍ୟକ୍ଷତାର ଅଂଶ ଭାବରେ ଯୁବରାଜ ମହମ୍ମଦ ବିନ୍ ସଲମାନ ଭାରତର ପଦକ୍ଷେପ ଗୁଡିକ ପ୍ରତି ତାଙ୍କର ସମ୍ପୂର୍ଣ୍ଣ ସମର୍ଥନ ଜଣାଇଛନ୍ତି ଏବଂ ସେ ତାଙ୍କର ଭାରତ ଗସ୍ତକୁ ଅପେକ୍ଷା କରିଛନ୍ତି ।
ସମ୍ପର୍କରେ ରହିବାକୁ ଦୁଇ ନେତା ରାଜି ହୋଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଉତ୍ତର ପୂର୍ବାଞ୍ଚଳରେ ବିତାଇଥିବା ଦିନର ଝଲକ ଶେୟାର କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗତକାଲି ଉତ୍ତର ପୂର୍ବାଞ୍ଚଳରେ ବିତାଇଥିବା ଦିନର ଝଲକ ଆଜି ଶେୟାର କରିଛନ୍ତି । ମେଘାଳୟ ଓ ନାଗାଲାଣ୍ଡରେ ନୂଆ ସରକାରଙ୍କ ଶପଥ ଗ୍ରହଣରେ ସେ ଯୋଗ ଦେଇଥିଲେ । ଆଜି ସେ ତ୍ରିପୁରା ଠାରେ ନୂଆ ସରକାରଙ୍କ ଶପଥ ଗ୍ରହଣ ସମାରୋହରେ ଯୋଗ ଦେବେ ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଗତକାଲି ଉତ୍ତର ପୂର୍ବାଞ୍ଚଳରେ ବିତାଇଥିବା ବିଶେଷ ଦିନର ଝଲକ । ଆଜି ତ୍ରିପୁରା ଠାରେ ନୂଆ ସରକାରଙ୍କ ଶପଥ ଗ୍ରହଣ ସମାରୋହରେ ସାମିଲ ହେବି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଥମ ଥର ପାଇଁ ଦିଲ୍ଲୀ ବାହାରେ ସ୍ଥାପନା ଦିବସ ଆୟୋଜନ କରିଥିବାରୁ ସିଆଇଏସଏଫକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପ୍ରଥମ ଥର ପାଇଁ ଦିଲ୍ଲୀ ବାହାରେ ସ୍ଥାପନା ଦିବସ ଆୟୋଜନ କରିଥିବାରୁ ସିଆଇଏସଏଫକୁ ପ୍ରଶଂସା କରିଛନ୍ତି ।
କେନ୍ଦ୍ର ଗୃହ ମନ୍ତ୍ରୀ ଶ୍ରୀ ଅମିତ ଶାହଙ୍କ ଟ୍ୱିଟକୁ ଶେୟାର କରି ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପ୍ରଥମ ଥର ପାଇଁ ଦିଲ୍ଲୀ ବାହାରେ ସ୍ଥାପନା ଦିବସ ଆୟୋଜନ କରିଥିବାରୁ ସିଆଇଏସଏଫକୁ ସାଧୁବାଦ ଜଣାଉଛି । ଏଭଳି ନିଷ୍ପତ୍ତି ଶାସନରେ ସହଭାଗିତା ଭାବନାକୁ ପ୍ରୋତ୍ସାହିତ କରିବ ।”
SR
(
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରଣାଳୟ
ଖୋଲା କିମ୍ବା ଖୁଚୁରା ବିକ୍ରୟ ହେଉଥିବା ପୋଷାକ କିମ୍ବା ହୋସିୟାରୀ ବିକ୍ରି ଉପରୁ ସର୍ତ୍ତାବଳୀ ହ୍ରାସ କରି ବ୍ୟବସାୟକୁ ସହଜ କରିବା ପାଇଁ ବୈଧ ମାପ ବିଜ୍ଞାନ ନିୟମ, ୨୦୧୧କୁ କେନ୍ଦ୍ର ସରକାର ସଂଶୋଧନ କରିଛନ୍ତି
ଏହି ସଂଶୋଧନ ଫଳରେ ବୈଧ ମାପ ବିଜ୍ଞାନ ନିୟମ, ୨୦୧୧ ଅନ୍ତର୍ଗତ ଖୋଲା କିମ୍ବା ଖୁଚୁରା ବିକ୍ରୟ ହେଉଥିବା ପୋଷାକ କିମ୍ବା ହୋସିୟାରୀ ବିକ୍ରି ପାଇଁ ୬ଟି ଘୋଷଣାନାମା ଦେବାରୁ ଛାଡ ମିଳିବ
ଉପଭୋକ୍ତାଙ୍କ ସ୍ୱାର୍ଥ ରକ୍ଷା ପାଇଁ ପ୍ରାସଙ୍ଗିକ କେବଳ ୪ଟି ଘୋଷଣାନାମା ଦେବାକୁ ହେବ
ଖାଉଟି ବ୍ୟାପାର, ଖାଦ୍ୟ ଓ ସାଧାରଣ ବଣ୍ଟନ ମନ୍ତ୍ରାଳୟ ଅଧିନସ୍ଥ ଖାଉଟି ବ୍ୟାପାର ବିଭାଗ ଖୋଲା କିମ୍ବା ଖୁଚୁରା ବିକ୍ରୟ ହେଉଥିବା ପୋଷାକ କିମ୍ବା ହୋସିୟାରୀ ବିକ୍ରିକୁ ବୈଧ ମାପ ବିଜ୍ଞାନ ନିୟମ, ୨୦୧୧ରୁ ଛାଡ ଦେବାକୁ ବିଭିନ୍ନ ଦାବିପତ୍ର ପାଇଥିଲେ । ତେଣୁ ଖାଉଟି ବ୍ୟାପାର ବିଭାଗ ବୈଧ ମାପ ବିଜ୍ଞାନ   ନିୟମ- ୨୦୨୨ ମାଧ୍ୟମରେ ଖୋଲା କିମ୍ବା ଖୁଚୁରା ବିକ୍ରୟ ହେଉଥିବା ପୋଷାକ କିମ୍ବା ହୋସିୟାରୀ ବିକ୍ରିକୁ ଛାଡ ପ୍ରଦାନ କରିଛନ୍ତି । ଏହାଦ୍ୱାରା ବ୍ୟବସାୟ ସହଜ ହେବ ଓ ସର୍ତ୍ତାବଳୀ ବୋଝ କମିବ । ସେହି ଘୋଷଣାଗୁଡିକ ହେଲା:
କ) ସାମଗ୍ରୀର ସାଧାରଣ/ଜେନେରିକ ନାମ
ଖ) ପ୍ୟାକେଟରେ ଥିବା ସାମଗ୍ରୀର ସଂଖ୍ୟା କିମ୍ବା ସେଗୁଡିକର ସମୁଦାୟ ସଂଖ୍ୟା ପୁରୁଷ କିମ୍ବା ମହିଳା ମାନକ ସୂଚକ ପ୍ରଦାନ
ଗ) ପ୍ରତି ୟୁନିଟ ବିକ୍ରି ମୂଲ୍ୟ
ଘ) ପ୍ରସ୍ତୁତି କିମ୍ବା ପ୍ୟାକେଟ ହେବା ପୂର୍ବରୁ କିମ୍ବା ରପ୍ତାନୀ ହେବାର ମାସ ଓ ବର୍ଷ
ଙ) ସମୟ ପରେ ବ୍ୟବହାର ଉପଯୋଗୀ ରହୁନଥିବା ସାମଗ୍ରୀ କ୍ଷେତ୍ରରେ ସାମଗ୍ରୀର ସର୍ବଶ୍ରେଷ୍ଠ ବ୍ୟବହାର ଉପଯୋଗୀ ତିଥି, ମାସ ଓ ବର୍ଷ ସମ୍ପର୍କରେ ସୂଚନା
ଚ) ଉପଭୋକ୍ତା ପରିସେବା ନାମ ଓ ଠିକଣା
ଏବେ ଉପଭୋକ୍ତାଙ୍କ ପାଇଁ ପ୍ରାସଙ୍ଗିକ ଚାରିଟି ସୂଚନା ପ୍ରଦାନ କରିବାକୁ ହେବ । ସେଗୁଡିକ ହେଲା:
କ) ପ୍ରସ୍ତୁତକର୍ତ୍ତା/ବିପଣନକାରୀ/ବ୍ରାଣ୍ଡ/ଆମଦାନୀ ହୋଇଥିବା ସାମଗ୍ରୀ କ୍ଷେତ୍ରରେ ଆମଦାନୀକାରୀଙ୍କ ନାମ ଓ ଠିକଣା ସହ ପ୍ରସ୍ତୁତ ହୋଇଥିବା ଦେଶର ସୂଚନା
ଖ) ଉପଭୋକ୍ତା ପରିସେବା ଇମେଲ ଆଇଡି ଓ ଫୋନ ନମ୍ବର
ଗ) ଆନ୍ତର୍ଜାତିକ ସ୍ୱୀକୃତି ପାଇଥିବା ମାପକ ଯେପରିକି S, M, L, XL, XXL ଏବଂ XXXL ସହିତ ସେଣ୍ଟିମିଟର କିମ୍ବା ମିଟରରେ ସୂଚନା ଦେବାକୁ ହେବ ।
ଘ) ସର୍ବୋଚ୍ଚ ପାଇକାରୀ ମୂଲ୍ୟ ।
ଉପଭୋକ୍ତାଙ୍କ ସ୍ୱାର୍ଥ ସହ ବୁଝାମଣା ନକରି ସେମାନଙ୍କ ପାଇଁ ପ୍ରାସଙ୍ଗିକ ସୂଚନାଗୁଡିକୁ ପ୍ରଦାନ କରି ଉଦ୍ୟୋଗଗୁଡିକ ପାଇଁ ବ୍ୟବସାୟ ସହଜ କରିବା ସହ ସର୍ତ୍ତାବଳୀ ହ୍ରାସ କରିବାକୁ ଖାଉଟି ବ୍ୟାପାର ବିଭାଗ ଏହି ବିଜ୍ଞପ୍ତି ଜାରି କରିଛନ୍ତି ।
SR
(Visitor Counter : 124
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜଳବାୟୁ ମହତ୍ତ୍ୱାକାଂକ୍ଷୀ ଶିଖର ସମ୍ମିଳନୀରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ମାନ୍ୟବର,
ଏହି ଶିଖର ସମ୍ମିଳନୀ ପ୍ୟାରିସ ରାଜିନାମାର ପଞ୍ଚମ ବାର୍ଷିକୀର ପ୍ରତୀକ - ଜଳବାୟୁ ପରିବର୍ତ୍ତନ ବିରୋଧରେ ଆମ ଲଢ଼େଇର ସବୁଠୁ ମହତ୍ତ୍ୱାକାଂକ୍ଷୀ ପଦକ୍ଷେପ । ଆଜି, ଆମେ ନିଜ ଦୃଷ୍ଟିକୋଣକୁ ଆହୁରି ଉଚ୍ଚତାକୁ ନେଇଯିବା ପାଇଁ ଚେଷ୍ଟିତ ହେଉଥିବା ବେଳେ, ଆମେ ଅତୀତ ଉପରୁ ନଜର ହଟାଇନେବା ଉଚିତ ନୁହେଁ । ଆମେ କେବଳ ନିଜ ମହତ୍ତ୍ୱାକାଂକ୍ଷାଗୁଡ଼ିକୁ ସଂଶୋଧନ କରିବା ଉଚିତ ନୁହେଁ, ବରଂ ପୂର୍ବ ନିର୍ଦ୍ଧାରିତ ଲକ୍ଷ୍ୟ ଆଧାରରେ ଆମର ଉପଲବ୍ଧିଗୁଡ଼ିକୁ ମଧ୍ୟ ସମୀକ୍ଷା କରିବା ଆବଶ୍ୟକ । ଏହାପରେ ଯାଇ ଭବିଷ୍ୟତ ପିଢ଼ି ନିମନ୍ତେ ଆମର ସ୍ୱର ବିଶ୍ୱସନୀୟ ହୋଇପାରିବ ।
ମାନ୍ୟବର,
ମୁଁ ବିନମ୍ର ଭାବେ ଆପଣଙ୍କୁ ଜଣାଇବାକୁ ଚାହୁଁଛି ଯେ ଭାରତ କେବଳ ନିଜର ପ୍ୟାରିସ ରାଜିନାମା ଲକ୍ଷ୍ୟ ପ୍ରାପ୍ତ କରିବାକୁ ଯାଉନାହିଁ, ବରଂ ଆଶାଠାରୁ ଆହୁରି କିଛି ହାସଲ କରିବାକୁ ଯାଉଛି । ଆମେ 2005 ସ୍ତରରେ ନିଜ ଅଙ୍ଗାରକ ନିର୍ଗମନ ତୀବ୍ରତାକୁ 21% ପର୍ଯ୍ୟନ୍ତ କମାଇ ପାରିଛୁ । ଆମର ସୌରଶକ୍ତି କ୍ଷମତା 2014ରେ 2.63 ଗିଗାୱାଟରୁ ବଢ଼ି 2020ରେ 36 ଗିଗାୱାଟରେ ପହଞ୍ଚିଛି । ଆମର ଅକ୍ଷୟ ଶକ୍ତି କ୍ଷମତା ବିଶ୍ୱରେ ଚତୁର୍ଥ ବୃହତ ରହିଛି ।
ଏହା 2022 ପୂର୍ବରୁ 175 ଗିଗାୱାଟ ପର୍ଯ୍ୟନ୍ତ ପହଞ୍ଚିଯିବ ଏବଂ ଆମ ନିକଟରେ ଏବେ ତତୋଧିକ ମହତ୍ତ୍ୱାକାଂକ୍ଷୀ ଲକ୍ଷ୍ୟ ରହିଛି - 2030 ସୁଦ୍ଧା ଅକ୍ଷୟ ଶକ୍ତି କ୍ଷମତା 450 ଗିଗାୱାଟ ହୋଇଯିବ । ଆମେ ଆମ ଜଙ୍ଗଲ ଅଞ୍ଚଳ ସମ୍ପ୍ରସାରଣ ଓ ଆମ ଜୈବବିବିଧତାର ସୁରକ୍ଷା ଦିଗରେ ସଫଳତା ହାସଲ କରିଛୁ ଏବଂ ବିଶ୍ୱ ମଞ୍ଚରେ, ଭାରତ ଦୁଇଟି ପ୍ରମୁଖ ପଦକ୍ଷେପରେ ଅଗ୍ରଦୂତ ରହିଛି । ତାହା ହେଉଛି-
- ଅନ୍ତର୍ଜାତୀୟ ସୌର ସଂଗଠନ, ଏବଂ
- ବିପର୍ଯ୍ୟୟ ପ୍ରତିରୋଧୀ ଭିତ୍ତିଭୂମି ପାଇଁ ମେଣ୍ଟ ।
ମାନ୍ୟବର,
2047ରେ ଭାରତ 100 ବର୍ଷକୁ ଏକ ଆଧୁନିକ, ସ୍ୱାଧୀନ ରାଷ୍ଟ୍ର ରୂପରେ ପାଳନ କରିବ । ଏହି ବିଶ୍ୱର ମୋର ସମସ୍ତ ସାଥୀ ନିବାସୀଙ୍କ ପାଇଁ, ମୁଁ ଆଜି ଏକ ଗୁରୁତ୍ୱପୂର୍ଣ୍ଣ ସଂକଳ୍ପ କରୁଛି । 100 ବର୍ଷର ଭାରତ କେବଳ ନିଜ ପାଇଁ ଲକ୍ଷ୍ୟଗୁଡ଼ିକୁ ପୂରଣ କରିବ ନାହିଁ, ବରଂ ଆପଣଙ୍କ ଆଶାଠାରୁ ଅଧିକ କିଛି କରି ଦେଖାଇବ ।
ଧନ୍ୟବାଦ ।
କ୍ୟାବିନେଟ
ଆନ୍ତର୍ଜାତିକ ବେସାମରିକ ଉଡାଣ  ରାଜିନାମା ୧୯୪୪ର ତିନିଟି ସଂଶୋଧିତ ନିୟମକୁ ଅନୁମୋଦନ କରିବା ସଂକ୍ରାନ୍ତ ପ୍ରସ୍ତାବ ଉପରେ କ୍ୟାବିନେଟ ମୋହର
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧକ୍ଷତାରେ ଆଜି କେନ୍ଦ୍ର କ୍ୟାବିନେଟର ଏକ ବୈଠକ ଅନୁଷ୍ଠିତ ହୋଇଥିଲା । ଏଥିରେ ୧୯୪୪ର ଆନ୍ତର୍ଜାତିକ ବେସାମରିକ ଉଡାଣ ରାଜିନାମା  ର ତିନିଟି ସଂଶୋଧିତ ନିୟମ କୁ ଅନୁମୋଦନ କରିବା ସଂକ୍ରାନ୍ତ ପ୍ରସ୍ତାବ ଉପରେ ମୋହର ଲଗାଯାଇଛି । ଭାରତ ଏହି ଚୁକ୍ତିରେ ସ୍ୱାକ୍ଷର କରିଥିବାରୁ ଏକ ଅଂଶୀଦାର ରାଷ୍ଟ୍ରଭାବେ ସଂଶୋଧନକୁ ଅନୁମୋଦନ କରିବା ନିୟମ ଅନୁସାରେ ଜରୁରୀ । ଚୁକ୍ତିର ଯେଉଁ ତିନିଟି ନିୟମ ସଂଶୋଧିତ ହୋଇଛି ସେଗୁଡିକ ହେଲା ମୂଳ ଧାରା ୩, ଧାରା ୫୦ ଓ ଧାରା ୫୬ ।
ଚିକାଗୋ ଚୁକ୍ତିର ସର୍ତ୍ତ ଓ ନିୟମ ଅନୁସାରେ ସବୁ ସ୍ୱାକ୍ଷରକାରୀ ରାଷ୍ଟ୍ର ଆନ୍ତର୍ଜାତିକ ବେସାମରିକ ଉଡାଣ କ୍ଷେତ୍ରରେ ସ୍ୱାକ୍ଷରିତ ରାଜିନାମାର ନିୟମକାନୁନର ଅନୁମୋଦନ କରିବା ସହ ଏ କ୍ଷେତ୍ରରେ ମାନରକ୍ଷା ଏବଂ ବୈଶ୍ୱିକ ବ୍ୟବସ୍ଥାକୁ ସମ୍ମାନ ପ୍ରଦାନ କରିବେ । ଆନ୍ତର୍ଜାତିକ ବେସାମରିକ ବାୟୁ ପରିବହନ ବ୍ୟବସ୍ଥାକୁ ଶୃଙ୍ଖଳିତ ଏବଂ ନିୟନ୍ତ୍ରିତ କରିବାକୁ ଏହି ଚିକାଗୋ ଚୁକ୍ତି ଉଦ୍ଦିଷ୍ଟ ।
ବିଗତ ୭୮ବର୍ଷ ମଧ୍ୟରେ ଚିକାଗୋ ଚୁକ୍ତିରେ ଏକାଧିକ ପରିବର୍ତ୍ତନ ସମୟର ଆବଶ୍ୟକତା ଅନୁସାରେ କରାଯାଇଛି । ସମସ୍ତ ସଂଶୋଧନକୁ ଏକ ଦାୟିତ୍ୱପୂର୍ଣ୍ଣ ସଭ୍ୟ ରାଷ୍ଟ୍ର ଭାବେ ଭାରତ ଅନୁମୋଦନ କରି ଆସିଛି । ନିୟମ ଅନୁସାରେ ଏହି ଚୁକ୍ତିର କୌଣସି ସଂଶୋଧନ ଓ ପରିବର୍ତ୍ତନକୁ କାର୍ଯ୍ୟକାରୀ କରିବା ପାଇଁ ସଭ୍ୟ ରାଷ୍ଟ୍ରମାନଙ୍କର ଅନୁମାଦନ ଦରକାର
ଚୁକ୍ତିର ସଂଶୋଧିତ ତିନିଟି ନିୟମ ହେଲା
୧) ଚିକାଗୋ ଚୁକ୍ତିର ସଂଶୋଧିତ ମୂଳଧାରା ୩ ଅନୁସାରେ ଆକାଶରେ ଯାତ୍ରା କରୁଥିବା କୌଣସି ବେସାମରିକ ବିମାନ ବିରୋଧରେ କୌଣସି ସଭ୍ୟ ରାଷ୍ଟ୍ର ଅସ୍ତ୍ରଶସ୍ତ୍ର ବ୍ୟବହାର କରିପାରିବେ ନାହିଁ । ଅର୍ଥାତ୍ ସବୁ ସଭ୍ୟ ରାଷ୍ଟ୍ର କୌଣସି ବେସାମରିକ ବିମାନ ବିରୋଧରେ କ୍ଷେପଣାସ୍ତ୍ର ଓ ଅନ୍ୟାନ୍ୟ ଅସ୍ତ୍ରଶସ୍ତ୍ର ପ୍ରୟୋଗ କରିବାକୁ ଅଧିକୃତ ନୁହଁନ୍ତି । ଏ ସମ୍ପର୍କରେ ମେ, ୧୯୮୪ରେ ଏକ ପ୍ରୋଟୋକଲ ସ୍ୱାକ୍ଷରିତ ହୋଇଥିଲା । ଏବେ ଏହା ଚିକାଗୋ ଚୁକ୍ତିର ଏକ ଧାରାରେ ପରିଣତ ହୋଇଛି ।
୨) ସେହିଭଳି ଚୁକ୍ତିର ସଂଶୋଧିତ ଧାରା ୫୦ ଅନୁସାରେ ଆଇସିଏଓ ବା ଆନ୍ତର୍ଜାତିକ ବେସାମରିକ ଉଡାଣ ସଂଗଠନ ପରିଷଦର ସଦସ୍ୟ ସଂଖ୍ୟା ୩୬ରୁ ୪୦କୁ ବୃଦ୍ଧି କରାଯାଇଛି । ଏଥିପାଇଁ ୨୦୧୬ ଅକ୍ଟୋବରରେ ଏକ ପ୍ରୋଟୋକଲ ସ୍ୱାକ୍ଷରିତ ହୋଇଥିଲା ।
୩) ଚିକାଗୋ ଚୁକ୍ତିର ସଂଶୋଧିତ ଧାରା ୫୬ଅନୁସାରେ ଏୟାର ନାଭିଗେସନ କମିଶନର ସଦସ୍ୟ ସଂଖ୍ୟା ୧୮ରୁ୨୧କୁ ବୃଦ୍ଧି କରାଯାଇଛି । ଏଥିପାଇଁ ୨୦୧୬ ଅକ୍ଟୋବରରେ ଏକ ପ୍ରୋଟୋକଲ ସ୍ୱାକ୍ଷରିତ ହୋଇଥିଲା।
ଭାରତ ଏହି ସଂଶୋଧନକୁ ଅନୁମୋଦନ କରି ଚିକାଗୋ ଆର୍ନ୍ତଜାତିକ ବେସାମରିକ ବିମାନ ଚଳାଚଳ ଚୁକ୍ତି ପ୍ରତି ନିଜର ଆନୁଗତ୍ୟ ଓ ଅଙ୍ଗୀକାର ପୁନର୍ବାର ପ୍ରକାଶ କରିଛି । ଏହି ଅନୁମୋଦନ ଭାରତକୁ ଆନ୍ତର୍ଜାତିକ ବିମାନ ଚଳାଚଳ କ୍ଷେତ୍ରରେ ପ୍ରମୁଖ ଭୂମିକା ଗ୍ରହଣ କରିବାରେ ଅଧିକ ସୁଯୋଗ ପ୍ରଦାନ କରିବ ।